cyanic-selkie/wikianc huggingface dataset:
Անդրոցենտրիզմ
Գրականությունում
Այսօր հասարակությունների մեծ մասում գրքերը, ամսագրերի հոդվածները և ակնարկները հիմնականում գրվում են տղամարդկանց կողմից և, որպես հետևանք, ավելի շատ լուսաբանում են տղամարդկանց տեսակետը։ Օրինակ՝ 2010 թվականին Random House ամերիկյան հրատարակչության կողմից հրատարակված գրքերի միայն 37%-ն է գրվել կանանց կողմից, և The New York Review Books հրատարաչության կողմից գրված գրքերի միայն 17%-ն են գրել կանայք ։ 2010 թվականին VIDA-ի կողմից անցկացված հետազոտությունը ցույց է տվել, որ տղամարդիկ հոդվածների և ակնարկների ճնշող մեծամասնությունը գրել են Միացյալ Նահանգների և Միացյալ Թագավորության առաջատար ամսագրերում ։
Բժիշկ Դեյվիդ Անդերսոնի և դոկտոր Մայքլ Համիլթոնի 2001 թվականի ուսումնասիրությունը ցույց է տվել, որ ամենաշատ վաճառված մանկական գրքերից 200-ում, այդ թվում Caldecott մրցանակի արժանացած գրքերում, յոթ տարվա կտրվածքով բավարար կին կերպարներ չկան։ Տղամարդկանց հերոսները գրեթե երկու անգամ ավելի շատ են եղել, քան կին հերոսները, իսկ տղամարդ կերպարները հայտնվել են նկարազարդումների 53%-ում։ Սյուժեների մեծ մասը կենտրոնացած էր տղամարդ կերպարների և նրանց կյանքի փորձի վրա ։
Հեռուստատեսություն և կինոարտադրություն
Տղամարդիկ են ֆիլմերի ճնշող մեծամասնության ռեժիսորները, սցենարիստները և պրոդյուսերները։ Սա կարող է հանգեցնել անդրոկենտրոն կողմնակալության, քանի որ ֆիլմերի մեծ մասը կապված է աշխարհի տղամարդկային մտապատկերի հետ։ Ըստ թվերի՝ 250 ամենաշատ եկամուտ ստացած ֆիլմերից 82%-ը տղամարդկանց կողմից գրված գրքերի կինոադապտացիաներ են եղել, իսկ ֆիլմերի միայն 6%-ն են նկարահանվել կին ռեժիսորների կողմից ։ Բոլոր ֆիլմերի ակնարկների 70%-ը գրված է տղամարդկանց կողմից։ Այսպիսով, տղամարդկանց թիվը գերազանցում է կանանց թվին ոչ միայն էկրանին, այլև գրախոսականներ գրելու դեպքում ։
2009 թվականին Ջին Դևիսի ինստիտուտի կողմից իրականացված ուսումնասիրությունը վերլուծել է 122 մանկական ֆիլմ (թողարկված 2006-2009 թվականներին)։ Հետազոտությունները ցույց են տվել, որ թե՛ նկարահանման հրապարակում, թե՛ էկրանին տղանեները գերազանցում են աղջիկներին։ Հետազոտության արդյունքներով պարզվել է, որ ռեժիսորների 93%-ը, գրողների 87%-ը և պրոդյուսերների 80%-ը տղամարդիկ են ։ Այսպիսով, աշխարհի անդրոկենտրոն մտապատկերը գերակշռում էր ֆիլմերի մեծ մասում։ Հետազոտական ​​զեկույցներում նշվում է, որ տղամարդու գերակայությունը հիմնված է տղամարդկանց կողմնակալության վրա (անդրոկենտրոն կողմնակալություն) ֆիլմերի պատմություններում։ Իրենց կարծիքն արտահայտող կերպարների մեծ մասը նույնպես արական սեռի են, մինչդեռ իգական սեռի կերպարները գնահատվում են միայն արտաքինի, երիտասարդության և սեքսուալության հիման վրա։
Արվեստում
Տղամարդու կերպարը բոլոր ժամանակներում հանդես է եկել որպես հերոսական կերպար, որպես կերպարվեստում պատկերելու առարկա։ Արվեստի պատմության և տեսության մեջ ամբողջությամբ վերարտադրվում են տղամարդու՝ որպես արվեստագետ-ստեղծողի և կնոջ՝ որպես պաշտամունքի առարկայի կայուն կերպարները։
1985 թվականին Նյու Յորքից կին արվեստագետների Guerrilla Girls (թարգմանաբար` պարտիզանուհիներ) խումբը, սկսել են բողոքել կին արվեստագետների թերներկայացվածության դեմ։ Ըստ նրանց՝ արական սեռի արվեստագետներն ու տղամարդու տեսակետը շարունակել են գերիշխել կերպարվեստի աշխարհում։ 1989 թվականին Նյու Յորքի ավտոբուսներում ցուցադրել են պաստառ, որը վերնագրված էր. «Արդյո՞ք կանայք պետք է մերկ լինեն Մետրոպոլիտեն թանգարան մտնելու համար»։ Նրանք հաշվել էին, որ Մետրոպոլիտեն թանգարանի Ժամանակակից արվեստի բաժինների նկարիչների 5%-ից պակասը կանայք էին, ընդ որում թանգրարանի նկարներում մերկ ներկայացվածների 85%-ը կին էին ։
Ավելի քան 20 տարի անց կանայք դեռևս քիչ էին ներկայացված արվեստի աշխարհում։ 2007 թվականին New York Times թերթի լրագրող Ջերի Սալցը քննադատել է Ժամանակակից արվեստի թանգարանին՝ կին արվեստագետների աշխատանքը թերագնահատելու համար։ Ժամանակակից արվեստի թանգարանում նրա հաշված 400 արվեստի գործերից միայն 14-ն են եղել կանանց գործեր (3,5%) ։ Սալցը նաև հայտնաբերել է կին արվեստագետների զգալի թերներկայացվածություն իր ուսումնասիրած արվեստի վեց այլ հաստատություններում ։
Տղանարդակենտրոն լեզու. արական սեռը լեզվի քերականության մեջ
Լեզուները, որոնք ունեն սեռի քերականական կատեգորիա, ինչպես անգլերենը, ռուսերենը և այլն, ավելի դժվար է հասցնել «չեզոք» ձևի, թեև բազմաթիվ ուսումնասիրություններ ցույց են տվել, որ արական սեռը լեզվի քերականության մեջ չի մեկնաբանվում որպես իսկապես գենդեր-ընդգրկուն ։ Հոգեբանական հետազոտությունները ցույց են տվել, որ համեմատած անկողմնակալ տերմինների հետ, ինչպիսիք են «նրանք» և «մարդկություն», արական սեռին պատկանող տերմինները հանգեցնում են արական կողմնակալ պատկերացումների և՛ լսողի, և՛ հաղորդակցվողի մտքում։
Միկոլ Համիլթոնի երեք ուսումնասիրությունները ցույց են տալիս, որ գոյություն ունի ոչ միայն տղամարդ → մարդիկ կողմնակալություն, այլև մարդիկ→ տղամարդ կողմնակալություն ։ Այլ կերպ ասած, արական կողմնակալությունը մնում է նույնիսկ այն ժամանակ, երբ մարդիկ ենթարկվում են միայն գենդերային չեզոք լեզվի (թեև կողմնակալությունը թուլանում է)։ Նրա երկու ուսումնասիրություններում մասնակիցների կեսը (գենդերային չեզոք լեզվին ծանոթանալուց հետո) արական-կողմնակալ պատկերացումներ ունեին, բայց մնացած մասնակիցների մոտ ընդհանրապես գենդերային կողմնակալություն չկար։ Իր երրորդ ուսումնասիրության ժամանակ միայն տղա սեռի ներկայացուցիչներն են ցուցաբերել արական կողմնակալություն (գենդերային չեզոք լեզվին ծանոթանալուց հետո), իսկ կանայք սեռային կողմնակալություն չեն ցուցաբերել։ Համիլթոնը պնդում էր, որ դա կարող է պայմանավորված լինել այն հանգամանքով, որ տղամարդիկ մեծացել են «ցանկացած անձի» մասին մտածելով՝ որպես ընդհանուր արական «նա» և կարող են ավելի հեշտ մտածել, որ «նա»-ն իրենց է վերաբերում։ Ավելին, չեզոք լեզվի երկու տարբերակներից չեզոք լեզուն, որը բացահայտորեն մատնանշում է կանանց (օրինակ՝ արական նա կամ իգական նա) ավելի արդյունավետ կերպով է նվազեցնում է անդրոկենտրոնությունը, քան չեզոք լեզուն, որն ընդհանրապես չի նշում սեռը (օրինակ՝ «մարդ»)  ։
Ֆեմինիստ մարդաբան Սալի Սլոկումը պնդում է, որ մարդաբանական մտքի մեջ եղել է երկար տարիներ արական կողմնակալություն, ինչի մասին վկայում է տերմինաբանությունը, որն օգտագործվում է հասարակությանը, մշակույթին և մարդկությանը հղում կատարելիս։ Ըստ Սլոկումի, «շատ հաճախ «տղամարդ» բառն օգտագործվում է այնպիսի երկիմաստ ձևով, որ անհնար է որոշել՝ այն վերաբերում է արական սեռին, թե ընդհանրապես մարդկային տեսակներին, ներառյալ արական և իգական սեռի ներկայացուցիչները» ։
Տղամարդկանց լեզուն կդիտարկվի որպես «նորմ», և կանայք ինչ էլ անեն լեզվական առումով, դրան կգնահատվի բացասական` հակառակ դրան ։ Սոցիալապես ստորադաս խմբի խոսքը կմեկնաբանվի որպես լեզվական առումով ոչ ադեկվատ ի դեմս սոցիալապես գերիշխող խմբի խոսքի ։ Պարզվել է, որ կանայք ավելի շատ հեջեր (hedges) և ճշգրտիչներ են օգտագործում, քան տղամարդիկ։ Կանացի խոսքը դիտվել է որպես ավելի զիջողական և համարվել է անզոր խոսք։ Սա հիմնված է այն տեսակետի վրա, որ արական խոսքը չափանիշ է։
Ընդհանուր արական սիմվոլներ
Համացանցում շատ ավատարներ գենդերաչեզոք են (օրինակ՝ ժպտացող դեմքի պատկերը): Այնուամենայնիվ, երբ ավատարը մարդ է և գենդերային ակնհայտ պատկանելություն ունի, ապա այն սովորաբար տղամարդու տեսքով է ։
Աղբյուրներ
Կատեգորիա:Փիլիսոփայական տերմինաբանություն Կատեգորիա:Գենդերային հետազոտություններ Կատեգորիա:Սեքսիզմ Կատեգորիա:Խտրականություն Կատեգորիա:Նախապաշարմունքներ և խտրականություն Կատեգորիա:Ֆեմինիզմ
Իխար (քաղաք)
Իխար (Híjar), քաղաք և համայնք Իսպանիայում, մտնում է Բախո Մարտինյի մեջ, որն էլ իր հերթին մտնում է Արագոն ինքնավար համայնքի մեջ։ Համայնքը մտնում է Կուենկաս-Միներաս շրջանի կազմի մեջ։ Տարածքը՝ 165.4 կմ2։ Բնակչությունը՝ 1899 (2010)։ Հեռավորությունը պրովինցիայի վարչական կենտրոնից՝ 171 կմ։
Քաղաքի հովանավորն է հանդիսանում սուրբ Բլաուլիոն։
Արտաքին հղումներ
Կատեգորիա:Իսպանիայի քաղաքներ
Սելցո (գյուղ, Գագարինսկի շրջան)
Սելցո (Сельцо), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 6 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Գագարինսկի շրջանի բնակավայրեր
(5877) Տոշիմաիհարա
(5877) Տոշիմաիհարա (Toshimaihara), աստերոիդ աստերոիդների հիմնական գոտում։ Հայտնաբերվել է 1990 թվականի մարտի 23-ին Էլեանոր Հելինի կողմից Պալոմարում ։
Արտաքին հղումներ
Կատեգորիա:1990 թվականին հայտնաբերված աստղագիտական մարմիններ Կատեգորիա:Էլեանոր Հելինի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Գյումյուշլու
Ծանոթագրություններ
Կատեգորիա:Շարուրի շրջանի բնակավայրեր
Մլինոկ (գյուղ, Օնուֆրիևի շրջան)
Մլինոկ (Млинок), գյուղ Ուկրաինայի Կիրովոգրադի մարզի Օնուֆրիևի շրջանում։
2001 թվականի տվյալներով Մլինոկ գյուղում բնակվում էր 945 մարդ։
Արտաքին հղումներ
Կատեգորիա:Ուկրաինայի Կիրովոգրադի մարզի Օնուֆրիևի շրջանի բնակավայրեր Կատեգորիա:Ուկրաինայի գյուղեր
Պրենյանա Միլանեզե
Պրենյանա Միլանեզե (Pregnana Milanese), կոմունա Իտալիայում, գտնվում է Լոմբարդիա մարզի Միլան գավառում ։
Բնակչությունը 5989 մարդ է։ Բնակչության միջին խտությունը՝ 1215 մարդ/կմ²։ Զբաղեցնում է 4, 93 կմ² տարածք։ Փոստային ինդեքս՝ 20010։ Հեռախոսային կոդը՝ 02։
Կոմունայի հովանավոր սրբերն են Պետրոս և Պողոս առաքյալները։ Տոնը նշվում է հունիսի 29-ին։
Ալանգյոզ
Ալանգյոզ, Ավերակ գյուղ Կարսի մարզի Կաղզվանի շրջանում, Զիարեթ լեռնագագաթից մոտ 3 կմ արևելք ։
Վերխնյայա Լուձյա
Վերխնյայա Լուձյա (Верхняя Лудзя), գյուղ Ռուսաստանի Ուդմուրթական հանրապետության Զավյալովսկի շրջանի կազմում։
Բնակչությունը 2003 թվականին գրանցված տվյալներով կազմում էր 347 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Ուդմուրթական հանրապետության Զավյալովսկի շրջանի բնակավայրեր
Ղարիբ Եղիազարյան
Ղարիբ Սանասարի Եղիազարյան, հայ նկարիչ, ՀՀ մշակույթի վաստակավոր գործիչ (1990)։
Կենսագրություն
1968-1971 թվականներին սովորել է ՀՊՄԻ-ում։ 1987-1993 թվականներին Հայկական հեռուստատեսությունում պարբերաբար վարել է «Հեղինակներ, ստեղծագործություններ» հաղորդաշարը նկարիչների մասին։ 1988 թվականից Հայաստանի նկարիչների միության անդամ է։ 1992 թվականին հիմնադրել է Երևանի Նաղաշ Հովնաթանի անվան արվեստի ակադեմիական ուսումնարանը։ 1997 թվականին Եղիազարյանի նախաձեռնությամբ և մասնակցությամբ Երևանում կառուցվել է Գրիգոր Լուսավորչի մատուռը և հոգևոր-մշակութային Վերնատուն-ցուցասրահը ։
Ստեղծագործություններ
Եղիազարյանի գեղանկարչական և գրաֆիկական գործերին բնորոշ են գունային նուրբ երանգավորումները, քնարականությունը։
Նկարաշարեր, 1988-1995
Ծանոթագրություններ
Կատեգորիա:Հայ նկարիչներ Կատեգորիա:Հայաստանի նկարիչների միության անդամներ Կատեգորիա:ՀՊՄՀ շրջանավարտներ Կատեգորիա:ՀՀ մշակույթի վաստակավոր գործիչներ
Ալամլու
Ալամլու, լեռ Զանգեզուրում, Որոտան գետի աջակողմյան վտակ Քաշունի գետի աջ կողմում։ Պատկանում է Բարգուշատի լեռնաշղթային ։
Ծանոթագրություններ
Կատեգորիա:Սյունիքի մարզի լեռներ
Փղոնք
Փղոնք, գյուղ Արևմտյան Հայաստանում, Բիթլիսի վիլայեթի Խութ-Բռնաշենի գավառակում։
1880 թվականին ուներ 10 տուն քուրդ բնակիչ, իսկ XX դարի սկզբին 12 տուն քուրդ բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
Աստերոիդների ցանկ (205201-205300)
Աստերոիդների ցանկ (205101-205200) * Աստերոիդների ցանկ * Աստերոիդների ցանկ (205301-205400)
Կուուռա (գյուղ, Վիռու-Նիգուլա շրջան)
Կուուռա (Kuura), գյուղ Էստոնիայի Լյաենե-Վիրումաա նահանգի Վիռու-Նիգուլա շրջանում։
2011 թվականի տվյալներով գյուղում բնակվում էր 7 մարդ։
Արտաքին հղումներ
Կատեգորիա:Էստոնիայի Լյաենե-Վիրումաա նահանգի Վիռու-Նիգուլա շրջանի բնակավայրեր Կատեգորիա:Էստոնիայի գյուղեր
Սոպրանո
Սոպրանո (soprano, < sopra-վեր).
Հիմնական վոկալ դիապազոններ
Տարատեսակներ
Ավանդական ռուսական երաժշտություններում ընդունված են սոպրանո ձայների դասակարգումներ. օպերայում, կամերային երաժշտությունում, երգչախմբի համար։ Սակայն օպերային երաժշտության մեջ հաճախ է կիրառվում այլ, ավելի մանրամասն նկարագրություն (ամնենացածր ձայնասահմանից, ռեգիստրից վերին ռեգիստր)
Արևմտյան ավանդույթներում կա ավելի «մասնակի» դասակարգում։ Մասնավորապես, կոլորանտուրային սոպրանոն ներկայացվում է 2 ենթատիպով` դրամատիկական և քնարական։
Ծանոթագրություններ
Կատեգորիա:Իտալերեն օպերային տերմիններ
Քերիմբեկլու (Շարուրի շրջան)
Քերիմբեկլու (Kərimbəyli), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շարուրի շրջանում։
Ծանոթագրություններ
Կատեգորիա:Շարուրի շրջանի բնակավայրեր
Սելցո (գյուղ, Դեմիդովսկի շրջան)
Բնակչությունը 2007 թվականին գրանցված տվյալներով կազմում էր 30 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Դեմիդովսկի շրջանի բնակավայրեր
Մի փոքրիկ հնդկացի
«Մի փոքրիկ հնդկացի» (One Little Indian), վեստերն ժանրի ֆիլմ, որը նկարահանվել է Walt Disney ընկերության կողմից։ Գլխավոր դերերը կատարել են Ջեյմս Գարները և Վերա Մայլզը, իսկ երկրորդական դերերում նկարահանվել են Փեթ Հինգլը, Ջեյ Սիլվերհիլսը և 11-ամյա Ջոդի Ֆոսթերը։ Ֆիլմի սյուժեն պատմում է հեծելազորային զինվորի և ուղտի ու փոքրիկ տղայի հետ կապված չարաբաստիկ արկածների մասին։
Սյուժե
Հեծելազորային ջոկատը գտնվում է արշավանքի մեջ, և հարձակման ժամանակ կապրալ Քլինթ Քեյեսը սկսում է գործել իշխանությունների հրամաններին հակառակ. նա ինքնակամ հեռանում է՝մի խումբ հնդկացի երեխաների և կանանց փրկելու համար։ Թշնամուն օգնելու համար նա դատապարտվում է մահապատժի, և նա հեռանում է յուրայիններից դեպի Նյու Մեքսիկոյի մերձակայքում գտնվող անապատ։ Այնտեղ նա հանդիպում է սպիտակ ծնողներից ծնված, բայց հնդկացիների մոտ մեծացած 10-ամյա մի տղայի, որը հեծնել է Ռոզա անունով դյուրագրգիռ ուղտ։ Այս փոքրիկ հնդկացինը չի կարողանում գտնել իր ցեղը և օգնություն է խնդրում զինվորից։ Միասին որոնումների մեկնելուց հետո նրանք ավելի ուշ հանդիպում են մի այրու և նրա դստեր հետ։
Նկարահանումներ
Ֆիլմի առանձին տեսարաններ նկարահանվել են Կանաբ կիրճում, Գեփում, Կանաբ կինո-ֆորտում և Ուտայում ։
Արձագանքներ
Ֆիլմը հյուսիսամերիկյան կինովարձույթում հավաքել է մոտ 2 միլիոն դոլար ։
Արտաքին հղումներ
Կատեգորիա:Անգլերեն ֆիլմեր Կատեգորիա:1973 ֆիլմեր Կատեգորիա:Ամերիկյան արկածային ֆիլմեր Կատեգորիա:Ամերիկյան վեստերն ֆիլմեր Կատեգորիա:Ամերիկյան կինոկատակերգություններ Կատեգորիա:Walt Disney Pictures ֆիլմեր Կատեգորիա:Ամերիկյան ընտանեկան ֆիլմեր
Աշխարհի երկրներն ըստ բնակչության խտության
Սա երկրների ցանկ է ըստ բնակչության խտության, քառակուսի կիլոմետր տարածքի վրա բնակեցմամբ։ Ցանկը ներառում է անկախ պետություններ և ինքնակառավարվող անկախ տարածքներ ըստ ISO չափանիշերի՝ ISO 3166-1։ Ցանկը ներառում է նաև չճանաչված, բայց փաստացի անկախ երկրներ։ Աղյուսակի թվերը ներառում են այդ թվում նաև ջրային տարածքները (լճեր, ջրամբարներ, գետեր)։ Տվյալները, վերցված են ՄԱԿ Աշխարհի Առաջընթացի զեկույցից։
Ծանոթագրություններ
Կատեգորիա:Ժողովրդագրություն Կատեգորիա:Երկրների ցանկեր
Ացամազ Բուրաև
Ացամազ Բուզիևիչ Բուրաև, ռուս ֆուտբոլիստ, հարձակվող, մարզիչ։
Ակումբային
Պրոֆեսիոնալ կարիերան սկսել է 2008 թվականին երկրորդ դիվիզիոնի «Ավտոդոր» ակումբում (Վլադիկավկազ)։ Հետո անցել Նալչիկի «Սպարտակ», որի կազմում 21 հանդիպում է անցկացրել երկրի երիտասարդական առաջնությունում, խփել է 4 գոլ ։ 2010 թվականին վերադարձել է «Ավտոդոր»։ Մրցաշրջանի ընթացքում տեղափոխվել է Վլադիկավկազի «Ալանիա»։ Հիմնական կազմում նորամուտը նշել է նոյեմբերի 20-ին Գրոզնիի «Թերեկի» դեմ 29-րդ տուրի խաղում։ Փոխարինման է դուրս եկել 63-րդ րոպեին Էլդար Նիզամուտդինովի փոխարեն և մասնակցել երկու գոլային գրոհների, որոնք ապահովել են «Ալանիայի» հաղթանակը 2:1 հաշվով ։ Թիմը դուրս է մնացել բարձրագույն դիվիզիոնից, սակայն հասել Է երկրի գավաթի եզրափակիչ, ինչը նրան թույլ է տվել հանդես գալ Եվրոպայի լիգայում։ Այս մրցաշարում Բուրաևը երկու անգամ հայտնվել է խաղադաշտում և դարձել մեկ գոլի հեղինակ ։ Դա տեղի է ունեցել 2011 թվականին հուլիսի 2-ին երրորդ ընտրական փուլի առաջին խաղում ղազախական «Ակտոբեի» դեմ ։ 2011-2012 մրցաշրջանում 30 անգամ հայտնվել է խաղադաշտում, 3 անգամ դարձել գոլի հեղինակ։ Թիմի հետ դարձել է առաջնության արծաթե մեդալակիր և հասել Պրեմիեր լիգայում հանդես գալու իրավունքի, սակայն մրցաշրջանի ավարտից հետո համալրել է «Ալանիա-Դ» ֆարմ ակումբի շարքերը։
2013 թվականի մարտին դարձել է «Մաշուկ-ԿՄՎ» ակումբի խաղացող ։ Անցկացրել է 14 հանդիպում, որոնցում 4 անգամ դարձել է գոլի հեղինակ։
2014 թվականի փետրվարին տեղափոխվել է Վլադիվոստոկի «Լուչ-Էներգիա»։ 2014-2015 մրցաշրջանի մեկնարկից առաջ վերադարձել է հայրենիք՝ մեկ տարվա պայմանագիր կնքելով «Ալանիայի» հետ ։
2015 թվականի ամռանը տեղափոխվել է Հայաստանի Բարձրագույն լիգայի «Գանձասար» ակումբ։ 2016 թվականի սկզբին տեղափոխվել է Երևանի «Բանանց»։
Ազգային հավաքականում
Ազգային հավաքականում հանդես է եկել պատանեկան մակարդակով։
Ելույթների վիճակագրություն
(Ըստ 2015 թվականի հունիսի 6-ի տվյալների)
Ելույթների վիճակագրությունը վերցված է Sportbox.ru սպորտային մեդիա պորտալից
Ծանոթագրություններ
Կատեգորիա:Ռուս ֆուտբոլիստներ Կատեգորիա:Ռուս ֆուտբոլային մարզիչներ
Noize MC
Իվան Ալեքսանդրովիչ Ալեքսեև (Иван Александрович Алексеев, ), առավել հայտնի է որպես Noize MC, ռուս հիպ-հոպ երգիչ, ռոք-երաժիշտ, երգահան և դերասան ։
Noize MC-ը իր մեջ միաժամանահ համատեղում է մի քանի երաժշտական ժանրեր և ոճեր։ Իր մրցույթներում երաժիշտը կարողանում է համատեղել նաև ասերգային երաժշտությունը ռոք երաժշտության հետ ։
Դրա համար նա ստացել է «Noize» մականունը։ Հետագայում ավելացել է նաև «MC» հապավումը և կազմվել է երաժշտի անհատական անվան ամբողջական տարբերակը ։
Կենսագրություն
Իվան Ալեքսանդրովիչ Ալեքսեևը ծնվել է 1985 թվականի մարտի 9-ին Ռուսաստանի Խորհրդային Ֆեդերատիվ Սոցիալիստական Հանրապետության Սմոլենսկի մարզում։ Նրա մայրը եղել է քիմիկոս, իսկ հայրը մասնագիտությամբ երաժիշտ։
1994 թվականին նրա ծնողները պաշտոնապես ամուսնալուծվել են և նա ապրել է մոր հետ։ 8-9 տարեկան ասակում Իվանը սկսել է գրել իր ատաջին չափածո երաժշտական ստեղծագործությունը։
10 տարեկան հասակից սկսել է զբաղվել պրոֆեսիոնալ երաժշտությամբ և վոկալով։ 1995-1996 թվականներին երաժշտական դպրոցում հաճախել է դասական կիթառի դասերի։
Նա անձամբ լինելով ռոք կիթառի երկրպագու, 13 տարեկան հասակում բացել է իր առաջին երաժշտական խումբը։ Երաժշտին մեծ ճանաչում է բերել «Նիրվանա» խմբի անդամների մշտական երկրպագությունը։
Գրիգոր Սկևռացի
Գրիգոր Սկևռացի (նաև՝ Գրիգոր Լամբրոնացի, ), հայ բանաստեղծ, մատենագիր, երաժիշտ։
Մատենագիր Գևորգ Սկևռացու մորեղբայրը։
Կենսագրություն
Լամբրոնացի է կոչվել ծննդավայրի, իսկ Սկևռացի՝ Սկևռա վանքում ուսուցիչ և վանահայր լինելու պատճառով։ Սովորել է Կիլիկիայի վանական դպրոցներում։ Եղել է Ներսես Լամբրոնացու աշակերտն ու մտերիմը, Լևոն Բ թագավորի թարգմանիչը, խորհրդատուն ու խոստովանահայրը։ Վերջինիս առաջարկությամբ հունարենից հայերենի է թարգմանել Նիկիայի արքեպիսկոպոս Հովհաննեսի Թուղթը (1203)՝ ուղղված Զաքարիա Ա Ձագեցի կաթողիկոսին։ Գրել է ներբողներ, շարականներ, ճառեր։ Ներբողներից են «Բան գովեստի պատմագրաբար յաղագս ծննդեան, քաղաքավարութեան և վերափոխման ամենասուրբ կուսին, ասացեալ ի Գրիգորէ Մենաւորէ», «Ներբողեան ի սուրբն Լամբրոնացի»։ Վերջինը և՛ կենսագրական ներբող է, և՛ պատմական դրվագ, որտեղ ներկայացված են Ներսես Լամբրոնացու կյանքը, գրական գործունեությունը, ժամանակաշրջաևը և պատմական իրադարձությունները։ Ճառերից լավագույններն են՝ «Պատմութիւն վարուց սըրբոյն Գրիգորի Լուսաւորչի», «Քրիստոսի յարութեան»-ը և Եսայի մարգարեի «Տէր ո՛ հաւատաց» խոսքի էությանն ու մեկնաբանությանը նվիրված ճառեր, «Վարք Գրիգորի Նարեկացւոյ»։ Արժեքավոր է Հովհաննես Մկրտչի ծննդյան կանոնում եղած «Արեգականն արդարութեան» սկզբնատողով, հայերենի այբբենական կարգով գրված շարականը, որտեղ տրված են Հովհաննես Մկրտչի ծնունդը, կյանքը, գործունեությունն ու նահատակությունը։ Գրիգոր Սկևռացուն է վերագրվում Ավագրի «Լուսսսոր պատերազմ» երկի մեկնաբանությունը։ Ներսես Լամբրոնացու հանձնարարությամբ կատարել է Սաղմոսի մեկնության հայերեն թարգմանությունը։ Գրիգոր Սկևռացին նպաստել է հայկական երաժշտաբանաստեղծական մասնագիտացված արվեստի զարգացմանը։
Ծանոթագրություններ
Կատեգորիա:Հայ բանաստեղծներ Կատեգորիա:Հայ մատենագիրներ Կատեգորիա:Հայ երաժիշտներ Կատեգորիա:Հայ գրողներ
Կանայք հիասքանչ են
Կանայք հիասքանչ են, հոգեբանական և սոցիոլոգիական հետազոտությունների արդյունքում հայտնաբերված երևույթ, որը ենթադրում է, որ մարդիկ կանանց ավելի դրական հատկանիշներ են վերագրում, քան տղամարդկանց։ Այս աղավաղումն արտացոլում է կանանց նկատմամբ հուզական հակումը՝ որպես ընդհանուր դեպք։ Արտահայտությունն ստեղծվել է 1994 թվականին Ալիս Էգլիի և Անտոնիո Մլադինիչի կողմից, այն բանից հետո, երբ պարզվել է, որ, և՛ տղամարդիկ, և՛ կանայք հակված են կանանց դրական գծեր վերագրելուն, իսկ կին մասնակիցները շատ ավելի ակնառու կողմնակալություն են ցուցաբերում։ Դրական գծերը տղամարդկանց ևս հատկացրել են մասնակիցները, բայց ավելի փոքր աստիճանի։
Հեղինակները ենթադրել են, որ կանանց դրական ընդհանուր գնահատումը կարող է բխել կանանց միջև կապից և դաստիարակման առանձնահատկություններից։ Այս կողմնակալությունն առաջարկվել է որպես սխալ վարքի ձև/ «բարյացակամ կնատյացություն» (վերջինս հասկացություն է ամբիվալենտ սեքսիզմի վերացական շրջանակներում) ։
Նախադրյալներ
Տերմինն ստեղծել են հետազոտողներ Ալիս Իգլին և Անտոնիո Մլադինիչը 1994 թվականի մի հոդվածում, որտեղ նրանք կասկածի տակ են առել տարածված տեսակետը, որ կանանց նկատմամբ նախապաշարմունք կա։ Նրանք նկատել են, որ հետազոտությունների մեծ մասը կողմնակալություն ցուցաբերելու հարցում համոզիչ չէ։ Նրանք կանանց նկատմամբ 1989 և 1991 թվականների իրենց ուսումնասիրություններում դրական կողմնակալություն են գտել, որոնք վերաբերել են ԱՄՆ-ում ուսանողներին տված հարցաթերթիկներին ։
1989 թվականին Պերդյու համալսարանի հոգեբանություն սովորող 203 ուսանողներին (20 հոգանոց խմբերով) տվել են հարցաթերթիկներ և խնդրել գնահատել երկու սեռերին, որոնք ավելի բարենպաստ վերաբերմունք են ցուցաբերում կնոջ և կանանց կարծրատիպերի նկատմամբ ։
1991 թվականին Պերդյու համալսարանի հոգեբանություն սովորող 324 ուսանողների (20 հոգանոց խմբերում) հարցեր են տվել և խնդրել գնահատել երկու սեռերին։ Նրանք գնահատել են տղամարդկանց և կանանց սոցիալական կատեգորիաները՝ նշելով յուրաքանչյուր սեռի գծերն ու սպասելիքները հարցազրույցների, հույզերի ասոցիացիաների և ազատ արձագանքման չափանիշների միջոցով։ Կանայք գնահատվել են ավելի բարձր վերաբերմունքով և համոզմունքներով, բայց ոչ հույզերով ։
Խմբային կողմակալություններ
Rudman & Goodwin (2004)-ը հետազոտություն է անցկացրել գենդերային կողմնակալության վերաբերյալ, որը չափել է գենդերային նախասիրությունները՝ առանց ուղղակիորեն մասնակիցներին հարցնելու։ Պերդյուն և Ռատգերսը մասնակցել են համակարգչային առաջադրանքների, որոնք ավտոմատ չափել են վերաբերմունքը` հիմնվելով այն բանի վրա, թե որքան արագ է մարդը դասակարգում հաճելի և տհաճ հատկությունները յուրաքանչյուր սեռի հետ։ Այդպիսի առաջադրանք է կատարվել` պարզելու համար, արդյոք մարդիկ հաճելի բառերը (լավ, ուրախ և արևի լույս) կապում են կանանց, և տհաճ խոսքերը (վատ, անհանգստություն և ցավ)՝ տղամարդկանց հետ ։
Այս հետազոտության արդյունքում պարզվել է, որ չնայած թե՛ կանայք, և թե՛ տղամարդիկ ավելի բարենպաստ տեսակետներ ունեն կանանց վերաբերյալ, սակայն կանանց խմբային կողմնակալությունները 4,5 անգամ ավելի ուժեղ են, քան տղամարդկանցը։ Եվ միայն կանայք են (ոչ տղամարդիկ) ճանաչողական հավասարակշռություն ցուցաբերել խմբային կողմնակալության, ինքնության և ինքնագնահատականի միջև՝ պարզելով, որ տղամարդկանց մոտ բացակայում է մեխանիզմը, որը խթանում է ավտոմատ նախապատվությունը սեփական սեռի նկատմամբ ։
Այս ուսումնասիրության այլ փորձերի արդյունքում պարզվել է, որ մարդիկ ավտոմատ նախապատվություն են տալիս իրենց մայրերին, իսկ իրենց հայրերին կամ տղամարդկանց սեռը կապում են բռնության կամ ագրեսիայի հետ։ Rudman & Goodwin-ը ենթադրում են, որ ծնողական սերը և տղամարդկանց ահաբեկումը ազդում են գենդերային վերաբերմունքի վրա։
Ուսումնասիրությունից պարզվել է, որ ազդեցությունը միջնորդում է սեռերի հավասարության բարձրացմանը։ Միջնորդությունը ոչ թե գալիս է կանանց նկատմամբ վերաբերմունքի տարբերությունից, այլ տղամարդկանց նկատմամբ վերաբերմունքից։ Ավելի հավասարաչափ հասարակություններում մարդիկ ավելի շատ դրական վերաբերմունք ունեն տղամարդկանց նկատմամբ, քան ավելի պակաս հավասարաչափ հասարակություններում ։
Քննադատություն
Որոշ հեղինակներ պնդում են, որ կանայք հիասքանչ են, երբ հետևում են ավանդական գենդերային դերերին, ինչպիսիք են երեխաների դաստիարակությունը և տանը մնալը (տնային տնտեսուհի) ։ Այնուամենայնիվ, այլ հեղինակներ մեջբերել են ուսումնասիրություններ, որոնք ցույց են տալիս, որ կանայք հիասքանչ են, քանի որ ունեն ոչ ավանդական գենդերային դերեր (Eagly, Mladinic & Otto (1991) բնօրինակ ուսումնասիրությունը կանայք հիասքանչ են էֆեկտը չի համարել ոչ այդքան երկակի ։ Մի շարք գիտնականներ պնդում են, որ այս արտահայտությունը կարող է ավելի լավ արտահայտվել «կանայք հիասքանչ են, երբ»-ի միջոցով, իսկ «երբ» նշանակում է, երբ կանայք չեն մեղադրում ։
Գրականություն
Կատեգորիա:Կողմնակալություն Կատեգորիա:Սոցիալական հոգեբանություն Կատեգորիա:Սեքսիզմ
Քալիստա Ֆլոքհարթ
Կալիստա Ֆլոքհարթ (Calista Kay Flockhart, ), ամերիկյան դերասանուհի, հայտնի է իր հեռուստատեսության դերերով։ 1997-2002 թվականներին «Էլի ՄաքԲիլ» հեռուստասերիալում կատերել է գլխավոր դերը, որի համար 1997 թվականին ստացել է «Ոսկե գլոբուս» մրցանակը, ինչպես նաև դարձել է «Էմմի» մրցանակի նոմինանտ։ 2006-2011 թվականներին դերասանուհին կատարել է Սալի Ֆիլդի դստեր՝ Քիթի Ուոքերի դերը՝ «Եղբայրներ և քույրեր» հեռուստասերիալում։
Կենսագրություն
Ֆլոքհարթը ծնվել է Իլինոյս նահանգի Ֆրիֆորթ քաղաքում։ 1989 թվականի գարնանը Ֆլոքհարթը առաջին անգամ երևացել է հեռուստատեսությունում՝ իր փոքր դերով՝ «Ուղղորդիչ լույս» օճառային օպերայով։ Այդ ժամանակ նա սկսել է հանդես գալ թատրոնում՝ հանդես գալով որպես Մելիսա Ջոան Հարթ Նյու-յորքյան բեմերից մեկում։
Երկու տարի անց Ֆլոքհարթը հայտնվել է «Դարոու» հեռուստաֆիլմում։ Նա ունեցել է փոքր դերեր «Մերկ՝ Նյու Յորքում» և «Ընդունում» ֆիլմերում, ինչպես նաև առաջին մեծ դերը իր կարիերայում ստացել է «Հեռուստավիկտորինա» ֆիլմում։
1997 թվականին Ֆլոքհարթը «Էլի ՄաքԲիլ» հեռուստասերիալում կատարել է իր առաջին դերը։ 1997 թվականին արժանացել է «Ոսկե գլոբուս» մրցանակին, մի քանի անգամ եղել է «ԱՄՆ-ի կինոդերասանների Գիլդիայի մրցանակ»-ի նոմինանտ և երեք անգամ «Էմմի» մրցանակի նոմինանտ։ 1998 թվականի հունիսին հայտնվելով «Time» ամսագրի շապիկին, մարմնավորելով ժամանակակից ֆեմինիզմը, նա հասել է իր հայտնիության գագաթնակետին ։ Նա նկարահանվել է նաև «Երազ ամառվա գիշերում» և «Կանացի գաղտնիքներ», «Վերջին տեսարան» ֆիլմերում 1999 թվականին, իսկ 2004 թվականին նկարահանվել է իսպանական սարսափ «Փխրություն» ֆիլմում։
2004 թվականին նրան առաջարկել են Սյուզան Մայերի դերը «Հուսահատ տնային տնտեսուհիները» հեռուստասերիալում, բայց նա հրաժարվել է։ Այդ դերը բաժին է հասել Թերի Հետչերին։ 2006 թվականին նա ստացել է Քիթի Ուոքերի` Սալի Ֆիլդ հերոսուհու դստեր դերը «Եղբայրներ և քույրեր» հեռուստասերիալում։ Չնայած նրա հերոսուհին գլխավոր հերոս չէր, բայց առաջին չորս եթերաշրջաններում նա ուներ սյուժետի արագընթաց զարգացում, իսկ հինգերորդ` վերջին եթերաշրջանում նրա դերը ցածրացրել են և նա էկրաններին էր հայտնվում շատ հազվադեպ։
Անձնական կյանքը
2009 թվականի մարտին հայտարարվել էր, որ Քալիստա Ֆլոքհարթը նշանվել է Հարիսոն Ֆորդի հետ Սուրբ Վալենտինի օրը ավելի քան յոթ տարվա հարաբերություններից հետո։ 2010 թվականի հունիսի 15-ին նրանք ամուսնացել են Նյու-Մեքսիկո նահանգի Սանտա-Ֆե քաղաքում։ Նրանց ամուսնությունը տեղի է ունեցել Բիլ Ռիչերդսոն նահանգապետի նախագահության և Նյու-Մեքսիկոյի գերագույն դատավոր Չարլզ Դենիելսի ներկայությամբ ։
Արտաքին հղումներ
Կատեգորիա:Ամերիկացի դերասանուհիներ Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Թատրոնի դերասանուհիներ Կատեգորիա:«Ոսկե գլոբուս» մրցանակի դափնեկիրներ Կատեգորիա:Ռատգերսի համալսարանի շրջանավարտներ Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ
Կոտեկինո
Կոտեկինո (Cotechino), իտալական մսամթերք, նման է սալամիին, բայց անհրաժեշտ է եփել։ Սովորաբար անհրաժեշտ է ցածր ջերմաստիճանի տակ եփել 3 ժամ։ Անվանումն առաջացել է իտալերեն cotenna բառից։ Իտալիայի 4 շրջաններում այն համարվում է ավանդական ուտեստ։
Կոտեկինոյի պատրաստման համար օգտագործում են խոզի միս, գլխավոր մասը մի քանի նիհար խոզի միս ։ Այս ամենն անցկացնում են մսաղացով, առատորեն համեմում են պղպեղով, համեմունքներով և աղով։ Ապա երշիկը չորացվում է և դրվում վաճառքի։
Արտաքին հղումներ
Կատեգորիա:Իտալական խոհանոց Կատեգորիա:Երշիկեղեն
Հակոբ Թերզյան
Հակոբ Հարությունի Թերզյան, հայ հրապարակախոս, բանասեր, դեղագործ։
Կյանքը և գործունեությունը
Ծնվել է 1879 թվականի օգոստոսի 22-ին, Ադանայի նահանգի Մարաշի գավառի Հաճընի գավառակի կենտրոն Հաճըն քաղաքում։ Նախնական կրթությունն ստացել է ծննդավայրում, այնուհետև սովորել Ադանայի Ազգային վարժարանում, ավարտել Հիսուսյանների Ադանայի վարժարանը։
Ծանոթագրություններ
Կատեգորիա:Հայ բանասերներ Կատեգորիա:Հայ դեղագործներ Կատեգորիա:Հայ հրապարակախոսներ Կատեգորիա:Հայոց ցեղասպանության զոհեր Կատեգորիա:Հայերն Օսմանյան կայսրությունում Կատեգորիա:20-րդ դարի Օսմանյան կայսրության գրողներ Կատեգորիա:Հայ գրողներ Կատեգորիա:Հայ տղամարդ գրողներ Կատեգորիա:Հայալեզու գրողներ Կատեգորիա:Հայ լրագրողներ Կատեգորիա:Թուրքիայում սպանված անձինք
Վերխնյայա Խավա
Վերխնյայա Խավա (Верхняя Хава), գյուղ Ռուսաստանի Վորոնեժի մարզի Վերխնեխավսկի շրջանի կազմում։
Բնակչությունը վերջին գրանցված տվյալներով կազմում էր 8800 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Վորոնեժի մարզի Վերխնեխավսկի շրջանի բնակավայրեր
Չռնաձոր (գետ)
Չռնաձոր, գետ Հայաստանի Գեղարքունիքի մարզում։ Սկիզբ է առնում Գեղամա լեռների հարավարևելյան լանջերից և ձախից միախառնվում Բախտակ գետին։ Երկարությունը՝ 16 կմ ։
Օշուտ
Օշուտ, գյուղ Արևմտյան Հայաստանում, Բիթլիսի վիլայեթի Խութ-Բռնաշենի գավառակում ։ Գտնվում էր գավառակի հյուսիսարևմտյան մասում։ Պտղատու այգիների մեջ թաղված ծառաշատ գյուղ էր։
Պատմություն
1915 թվականի Մեծ եղեռնի ժամանակ թուրքերի կողմից գյուղի բնակչությունը կոտորվել է և բռնագաղթեցվել։
Պատմամշակութային կառույցներ
Օշուտն ուներ '''Ս. Ստեփանոս''' անունով մատուռ, որտեղ պահվում էին հին ձեռագրեր ։
Ծանոթագրություններ
Կատեգորիա:Արևմտյան Հայաստանի գյուղեր
Հրաշք գործողը (այլ կիրառումներ)
Հրաշք գործողը, կարող է վերաբերել՝
Ահար (լեռ)
Ահար, լեռ Արցախում, հիշատակված է Ղևոնդ Ալիշանի «Տեղագիր Հայոց Մեծաց»-ում (էջ 9) ։
Ծանոթագրություններ
Կատեգորիա:Արցախի լեռներ
Կոբիլյա (Պյոզայի վտակ)
Կոբիլյա (Кобылья), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Պյոզա գետի աջ ափին՝ 258 կմ հեռավորության վրա։ Գետի երկարությունը 11 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Կուուռա (գյուղ, Հաանյա շրջան)
2011 թվականի տվյալներով գյուղում բնակվում էր 4 մարդ։
Արտաքին հղումներ
Կատեգորիա:Էստոնիայի Վիրումաա նահանգի Հաանյա շրջանի բնակավայրեր Կատեգորիա:Էստոնիայի գյուղեր
Մորոզովկա (գյուղ, Օնուֆրիևի շրջան)
Մորոզովկա (Морозівка), գյուղ Ուկրաինայի Կիրովոգրադի մարզի Օնուֆրիևի շրջանում։
2001 թվականի տվյալներով Մորոզովկա գյուղում բնակվում էր 112 մարդ։
Արտաքին հղումներ
Կատեգորիա:Ուկրաինայի Կիրովոգրադի մարզի Օնուֆրիևի շրջանի բնակավայրեր Կատեգորիա:Ուկրաինայի գյուղեր
Քյուրչյուլու
Քյուրչյուլու (Kürçülü), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շարուրի շրջանում։
Ծանոթագրություններ
Կատեգորիա:Շարուրի շրջանի բնակավայրեր
Էլիզաբեթ Գորդոն Ֆոքս
Էլիզաբեթ Գորդոն Ֆոքս (Elizabeth Gordon Fox, ), Ամերիկյան Կարմիր խաչի բուժքույր, Առաջին համաշխարհային պատերազմի ընթացքում և դրանից հետո ղեկավարել է հանրային առողջության խնամքի ծառայությունը։ 1931 թվականին Կարմիր խաչի միջազգային կոմիտեի կողմից պարգևատրվել է Ֆլորենս Նայթինգեյլի անվան մեդալով (12-րդ ամերիկացի դափնեկիր)։
Վաղ կյանք
Էլիզաբեթ Գորդոն Ֆոքսը ծնվել է Միլուոքիում, Էդվին Մ. Ֆոքսի և Ֆրանսիս Կ. Գորդոնի ընտանիքում ։ Եղբայրը՝ Ե. Գորդոն Ֆոքսը, Չիկագոյում եղել է ինժեներ ։ 1907 թվականին Էլիզաբեթն ավարտել է Վիսկոնսինի համալսարան Մեդիսոնում, որպես բուժքույր վերապատրաստվել է Ջոնս Հոփքինսի քույրական դպրոցում՝ ավարտելով 1910 թվականի դասընթացը ։
Գործունեություն
1921 թվականին Ֆոքսը, փոխարինելով Էդնա Լոի Ֆոլեին, դարձավ Հանրային առողջապահության խնամքի միջազգային կազմակերպության նախագահ ։ Նա հաճախ գրառումներ է արել The Public Health Nurse և այլ մասնագիտական ամսագրերում, դասախոսություններ է կարդացել հանրային առողջության պահպանման վերաբերյալ ։ Քննարկումներ է ունեցել հանրային առողջապահության բուժքույրերի որպես մանկաբարձներ մասնագիտացման վերաբերյալ  ։ 1927 թվականին Սինսինատիում կայացած Կանանց միջազգային խորհրդում Ֆոքսը խոսել է հանրային առողջության բուժքույրերի մասին ։
(5878) Չարլեն
Միջին հեռավորությունը Արեգակից կազմում է 2,30804 ա. մ., առավելագույնը մոտենում է 1,9601 ա. մ. հեռավորության վրա և հեռանում 2,656 ա. մ. ։ Արեգակի շուրջ մեկ ամբողջական պտույտ է կատարում 1280,75 երկրային օրվա ընթացքում, իր ուղեծրով շարժվելով միջինում 0,281086 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,56° անկյուն։
Արտաքին հղումներ
Կատեգորիա:1991 թվականին հայտնաբերված աստղագիտական մարմիններ Կատեգորիա:Էլեանոր Հելինի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Էլիզաբեթ Գորդոն Ֆոքս
Գործունեություն
1930 թվականին Ֆոքսն ընտրվել է Կամիր խաչի միությունների լիգայի ամերիկյան խորհրդատու ։ 1931 թվականին դարձել է 12-րդ ամերիկացին, որ արժանացել է Ֆլորենս Նայթինգեյլի անվան մեդալի և առաջին ամերիկացի որ պարգևատրվել է որպես քաղաքացիական բուժքույր ։
1930 թվականից մինչև 1949 թվականին թոշակի անցնելը Ֆոքսն աշխատել է Եյլի բուժքույրական դպրոցում ։ Ֆոքսը եղել է նաև Նյու Հևենի Այցելու բուժքույրերի ասոցիացիայի ղեկավար, եղել է նաև Կոնեկտիկուտի պետական բուժքույրական ասոցիացիայի նախագահ ։
Մահ
Ֆոքսը մահացել է Կոնեկտիկուտի հանրային առողջության ասոցիացիայի՝ իր պատվին կազմակերպած արարողության ժամանակ 1951 թվականին Նյուվինգտոնի հիվանդանոցում, 74 տարեկանում ։ Էլիզաբեթ Գորդոն Ֆոքսին առնչվող փաստաթղթեր կան Եյլի Չարլզ Էդվարդ Ամորի Վինսլոուի փաստաթղթերում ։
Ծանոթագրություններ
Կատեգորիա:Ամերիկացի բուժքույրեր Կատեգորիա:Առաջին համաշխարհային պատերազմին մասնակցած կանայք Կատեգորիա:Ամերիկացի գրողներ
Տակայամա (Նագանո)
Տակայամա (高山村), գյուղ Ճապոնիայում։ Գտնվում է Նագանոյի պրեֆեկտուրայում։ Գյուղի ամբողջ մակերեսը կազմում է 98,50 կմ², բնակչությունը՝ 7252 մարդ, իսկ խտությունը 73,62 մարդ/կմ²։
Աշխարհագրական դիրք
Գյուղը գտնվում է Հոնսյու կղզում, Նագանոյի պրեֆեկտուրայում Տյուբու տարածաշրջանում։ Այն սահմանակից է Ինա, Կոմագենե քաղաքների և Ագեմացու, Կիսո ավանների հետ ։
Բնակչություն
Բնակչությունը կազմում է 7252 մարդ (2014 թվականի օգոստոսի 1), խտությունը՝ 73,62 մարդ/կմ²։
Սիմվոլիզմ
Գյուղի ծաղիկը համարվում է ճապոնական սալորի ծաղիկը ։
Արտաքին հղումներ
Կատեգորիա:Ճապոնիայի բնակավայրեր
Սելցո (գյուղ, Դուխովշչինսկի շրջան)
Սելցո (Сельцо), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Դուխովշչինսկի շրջանի բնակավայրեր
Մարգարյան-Փափազյան վարժարան
Մարգարյան-Փափազյան վարժարան, ամենօրյա վարժարան։ Հիմնվել է 1987 թվականին, Լիոնում՝ Նորվան եպիսկոպոս Զաքարյանի նախաձեռնությամբ, Ազգային միության գործակցությամբ և Արփինե ու Մարգար Մարգարյանների նյութական օժանդակությամբ։ Վարժարանն ստացել է պետական հովանավորություն։ Առաջնորդվում է ֆրանսիական դպրոցների պետական ծրագրով։ Ուսուցումը ֆրանսերեն է, մայրենի լեզվով ավանդվում են հայոց պատմություն, կրոն։ Ունի 6 դասարան (3-ը՝ մանկապարտեզ, 3-ը' նախակրթարան)։ 1994 թվականին աշակերտների թիվը՝ 240, ուսուցիչներինը՝ 6 (4-ը՝ ֆրանսիացի), 1997 թվականին աշակերտների թիվը՝ 104։ Հովանավորում է Լիոնի և շրջակայքի կրոնական ընկերակցությունը՝ ծնողական միության գործակցությամբ։ Պահպանվում է նաև Գալուստ Կյուլպենկյան հիմնարկության, «Նապոլեոն և Լիա Բուլուկյան» հիմնադրամի, անհատների նվիրատվությունն ելավ։
Աղջա (աղբյուր)
Աղջա, աղբյուր Կարսի մարզի Կաղզվանի օկրուգում։ Նշանակված է Կովկասի 5 վերստանոց քարտեզում ։
Ծանոթագրություններ
Կատեգորիա:Աղբյուրներ այբբենական կարգով Կատեգորիա:Թուրքիայի աղբյուրներ Կատեգորիա:Կարսի մարզ
Պետրոս Գալֆայան
Պետրոս Գալֆայան, հայ մշակութային գործիչ։
Կենսագրություն
Ծնվել է Խարբերդի շրջանի Իջմե գյուղում։ Փոքր հասակից տեղափոխվել է Պոլիս, սովորել Խորենյան դպրոցում։ Ավարտելով ուսումը՝ զբաղվել է մանկավարժական աշխատանքով, բաց արել թաղային մանկապարտեզ։ Մասնակցել է 1896 թվականի քաղաքական ցույցին, փախել Ռումինիա, այնտեղից՝ Լոնդոն։ Ապա՝ մեկնելով Բուլղարիա, հրատարակել է «Վերածնություն» շաբաթաթերթը, որը հետո շարունակել է Փարիզում «Ապագա» անունով։ Օսմանյան սահմանադրությունից հետո վերադարձել է Պոլիս, 1915 թվականի ապրիլի 24-ի գիշերը ձերբակալվել է և նահատակվել ։
Աղբյուրներ
Կատեգորիա:Հայ խմբագիրներ Կատեգորիա:Հայոց ցեղասպանության զոհեր Կատեգորիա:Հայ մշակութային գործիչներ Կատեգորիա:Հայ հրապարակախոսներ Կատեգորիա:Հայ լրագրողներ
Ալեքսանդր II-ի դատավարչական բարենորոգում
Ալեքսանդր II-ի դատավարչական բարենորոգում, դատավարչական բարենորոգում Ռուսական կայսրությունում։ Ընդհանուր առմամբ, համարվել է տվյալ ժամանակահատվածի բոլոր բարեփոխումներից ամենահաջողներից և հետևողականներից մեկը (ռազմական բարեփոխումների հետ միասին)։ Դատական կանոնադրությունների համաձայն ստևղծվեցին տեղական (տեղամասային ու հաշտարար) և ընդհանուր դատական պալատներ (օկրուգային) ու դատարաններ։ Առավել կարևոր գործերի քննությունը կատարվում էր դատավորների և 12 երդվյալ ատենակալների կազմով։
Հաստատվեց բոլորովին նոր դատական համակարգ և դատական գործընթացների կարգ։ Հիմնական արդյունքներն էին` դատարանների կալվածքների ծանր փաթեթի փոխարեն միասնական դատական համակարգի կազմակերպումը և քրեական դատավարությունների հիմնարար փոփոխությունները։ Վերջինս ներառում էր ներգրավված կողմերի իրավահավասարության սկզբունքի հաստատում, հանրային լսումների ստեղծում, երդվյալ ատենակալների դատավարություն, առաջացավ պրոֆեսիոնալ փաստաբանի աշխատանքը, որը Ռուսաստանում երբևէ գոյություն չէր ունեցել։
Կատեգորիա:Ռուսաստանի պատմություն
Սայաններ
Սայաններ, լեռնային երկիր Հարավային Սիբիրում։ Կազմված է 150-200 կմ լայնությամբ, 500-900 մ-ից մինչև 2500-3000 մ բարձրություններով մի շարք զուգահեռ լեռնաշղթաներից։ Բաժանվում են Արևմտյան Սայաններ և Արևելյան Սայաններ լեռնային համակարգերի։
Արևմտյան Սայան
Սկսվում է Փոքր Աբական գետի վերին հոսանքի շրջանից (Տելեցկոյե լճից արևելք) և տարածվում մինչև Ուդ և Կազիր գետերի ակունքները շուրջ 600 կմ երկարությամբ։ Ձևավորվել է կալեդոնյան ծալքավորության ժամանակ։ Առավել տարածված են քեմբրիի նստվածքները։ Արևմտյան Սայանները ձևավորել են եզրային երկու անտիկլինորիումները և նրանց միջև գտնվող սինկլինորիումը։ Լեռնային համակարգի կառուցվածքում մեծ դեր են խաղացել բեկվածքները։ Կան երկաթի, պղինձ-կոբալտային, ոսկու, նիկելի, քրոմի, ասբեստի, արծաթի, մոլիբդենի, կապարի, ցինկի և այլ հանքավայրեր։ Արևմտյան Սայանի ժամանակակից ռելիեֆը ձևավորվել է նեոգեն-անթրոպոգենում կամարաձև բարձրացման հետևանքով, որն ուղեկցվել է առանձին բլոկների դիֆերենցված շարժումներով, ինտենսիվ էրոզիոն մասնատումներով և լեռնային շրջանների հաճախակի սառցապատումներով։ Արևմտյան Սայանի գլխավոր (ջրբաժան) լեռնաշղթան արևմտյան մասում ունի տիպիկ ալպյան ռելիեֆ (2800-3000[մ բարձրություններով, առավելագույնը՝ 3121 մ, Կզըլ տայգա)։ Ենիսեյից արևելք ջրբաժան լեռնաշղթան բարձրանում է, փոխարինվում միջին բարձրության լեռնային ռելիեֆով (բացառությամբ Օյսկի լեռնաշղթայի կենտրոնական մասի, Արադանի և Երգակներ լեռնաշղթաների)։ Արևելյան Սայանի համակարգին միանալիս լեռնաշղթան աստիճանաբար բարձրանում և հասնում է մինչև 3000 մ-ի։ Ջրբաժան լեռնաշղթայից տարածվում են հյուսիս-արևելք Կանտեգիրի, Սաբինի, Զեբաշի, Բորուս, դեպի հարավ-արևելք՝ Խեմչիկի և Կուրտուշիբինի լեռնաճյուղերը։
Արևելյան Սայան
Տարածվում է Ենիսեյի ձախափնյա մասից (Կրասնոյարսկից հարավ-արևելք) և ավելի քան 1000 կմ երկարությամբ ձգվում հարավ-արևելք, մինչև Բայկալ լիճը։ Անհամաչափ ծալքավոր կառուցվածք է՝ կազմված մինչքեմբրյան բյուրեղային, քեմբրյան հրաբխանստվածքային ապարներից և ստորին պալեոզոյան ներժայթուկներից։ Խորքային բեկվածքներով բաժանվում է հյուսիս-արևելք ուշքեմբրյան և հարավ-արևմուտք վաղկալեդոնյան ծալքավոր մասերի։ Միջին պալեոզոյում մինչքեմբրյան և վաղկալեդոնյան հիմքերի վրա սկսել են ձևավորվել Մինուսինսկի, Ռիբինսկի և այլ իջվածքները։ Օգտակար հանածոներից կան փայլար, ոսկի, գրաֆիտ, երկաթային քվարց, բոքսիտներ, ասբեստ, ֆոսֆորիտներ, հարավ-արևելքում՝ հանքային ջրեր։ Արևելյան Սայանի արևմտյան մասում տիրապետում են հարթագագաթ լեռնաշղթաները, որոնք դեպի հարավ-արևելք բարձրանալով առաջանում են «բելոգորիեներ» (Մանայի բելոգորիե, Կանի բելոգորիե և այլն) և «բելկիներ»՝ Կիզիր ու Կազիր գետերի վերին հոսանքների շրջանում (Ազուլի բելկիներ), վերջիններս Կրիժինա և Երգակ Տարգակ տայգա (Տազարամա) լեռնաշղթաների հետ կազմում են Արևելյան Սայանի առավել խոշոր և բարձր լեռնային հանգույցը, մինչև 3000 մ բարձրություններով և լավ արտահայտված ալպյան ռելիեֆի ձևերով։ Այդ հանգույցից էլ սկսվում է ջրբաժան Ուդայի լեռնաշղթան։ Հարավ-արևելքում Արևելյան Սայանի ջրբաժան լեռնաշղթան կազմված է հարթագագաթ լեռնազանգվածներից, բայց Տիսա գետից արևելք նորից բարձրանում (առավելագույնը՝ 3491 մ. Մունկու Սարդիկ լեռ) և փոխարինվում է ռելիեֆի ալպյան ձևերով (Մեծ Սայան լեռնաշղթա)։
Սայանների կլիման խիստ ցամաքային է՝ երկարատև ցուրտ ձմեռներով, կարճ ու զով ամառներով։ Լեռնալանջերին, 900-1400 մ բարձրությունների վրա, հունվարի միջին ջերմաստիճանը -17 °C-ից մինչև -25 °C է, միջլեռնային գոգավորություններում՝ մինչև -30 °C։ Լեռներում հուլիսի միջին ջերմաստիճանը 10-14 °C է, միջլեռնային գոգավորություններում՝ մինչև 20 °C։ Տարեկան տեղումները լեռներում 300-1200 մմ են, գոգավորություններում՝ 350-500 մմ։ Կան կարային սառցադաշտեր (Մունկու Սարդիկ, Տոպոգրաֆների պիկ)։ Հայտնի է շուրջ 100 սառցադաշտ, մոտ 30 կմ² ընդհանուր տարածությամբ։ Գետային ցանցը պատկանում է Ենիսեյի ավազանին։ Առավել նշանավոր գետերն են՝ Ենիսեյը, Աբականը, Կանտեգիրը, Ալաշան, Ակ Սուգան, Ույուկը, Սիստիգ խեմը, Տուբան, Սիդան, Սիսիմը, Մանան, Կանը, Բիրյուսան և այլն։ Գետերն ունեն տիպիկ լեռնային բնույթ, սնվում են հալոցքային և անձրևային ջրերից, սառցակալում են հոկտեմբերից մայիս, հարուստ են հիդրոէներգիայի պաշարներով (գործում են Կրասնոյարսկի և Սայանյան ՀէԿ-երը, 1975-ից կառուցվում է Սայանո—Շուշենսկոյեի ՀԷԿ-ը)։ Լճերի մեծ մասը գտնվում է լեռնաշղթաների կատարային գոտում և ունի սառցադաշտային ծագում։ Առավել մեծ լճերն են Կարա խոլը, Սուտ խոլը, էմգեն խոլը, Խալետ խոլը, Ագուլին, Տիբերկուլը, Մոժարին։ Տիրապետում են լեռնատայգային, լեռնաանտառատափաստանային (մարգագետնաճահճայինի հետ) և բարձրլեռնային լանդշաֆտները։
Կատեգորիա:Մոնղոլիայի աշխարհագրություն Կատեգորիա:Ռուսաստանի լեռներ Կատեգորիա:Մոնղոլիայի լեռներ Կատեգորիա:Բուրյաթիա Կատեգորիա:Իրկուտսկի մարզ Կատեգորիա:Կրասնոյարսկի երկրամաս
Շաքարի օշարակ
Շաքարի օշարակ (սովորական օշարակ), օշարակ, որի պատրաստման հիմնական և միակ բաղադրիչը շաքարն է։ Այլ բաղադրիչներ ավելացնելիս օշարակը կոչվում է հավելումային ։
Նկարագրություն
Շաքարի օշարակը հաճախ օգտագործվում է կոկտեյլներ պատրաստելու համար, այլ հեղուկների հետ խառնվելու հեշտության և այն պատճառով, որ այս տեսակի օշարակը չի ազդում հիմնական ուտեստի գույնի վրա։ Օշարակը կարող է պատրաստվել նաև տնային պայմաններում։ Պահածոյացված օշարակի թնդության աստիճանը կարող է տարբեր լինել, որը կախված է պահածոյացման ձևից։ Պատրաստի արտադրանքում շաքարի պարունակությունը չպետք է 70%-ից քիչ լինի ։
Պատրաստում
Շաքարի օշարակը պատրաստվում է կարճաժամկետ և երկարաժամկետ պահպանման համար, և կախված դրանից՝ դրա պատրաստման եղանակները կարող են տարբեր լինել։ Այն կարող է օգտագործվել աղանդերային ուտեստների և կոկտեյլների համար։
Առաջին ձև
Շաքարի օշարակի մի չափաբաժին պատրաստելու համար պետք է վերցնել 250 միլիլիտր ջուր և 350 գրամ շաքարավազ։ Ջուրը լցնում են տարայի մեջ, այնուհետև ավելացնում են շաքարավազը և 10 րոպե եփում ցածր ջերմությամբ։ Բաղադրիչները անընդհատ խառնում են, իսկ փրփուրը՝ հանում։ Պատրաստելուց հետո շաքարի օշարակն օգտագործվում է որպես հավելանյութ կոկտեյլների կամ այլ ուտեստների համար ։
Երկրորդ ձև
Պետք է վերցնել 600 գրամ շաքար և 400 միլիլիտր ջուր, խառնել, դնել կրակին, եռացնել 8-10 րոպե։ Արդյունքում առաջացած փրփուրը հանվում է գդալով ։
Պահածոյացում
Պահպանման համար օշարակը պատրաստվում է  մեծ ամանում։ Լցնում են ջուր և ավելացնում շաքար։ Երբ օշարակը եռում է, փրփուրը հեռացնում են։ Պատրաստված օշարակը զտվում է ։
Ծանոթագրություններ
Կատեգորիա:Ուտելիքի նախընտրություններ
Ալեքսանդր Գրոսգեյմ
Ալեքսանդր Ալֆոնսովիչ Գրոսգեյմ (Александр Альфонсович Гроссгейм, ), գերմանական ծագմամբ ռուս խորհրդային բուսաբան։
1912 թվականին ավարտել է Մոսկվայի համալսարանը։ 1913-1926 թվականներին աշխատել է Թիֆլիսում, 1927-1946 թվականներին՝ Բաքվի համալսարանում։ Եղել է Ադրբեջանական ԽՍՀ ԳԱ բուսաբանության ինստիտուտի տնօրենը, ղեկավարել ԽՍՀՄ ԳԱ բուսաբանության ինստիտուտի կովկասյան ֆլորայի բաժինը։
Աշխատանքները նվիրված են Կովկասի ֆլորային, բուսականությանը, բուսական պաշարներին։ Գրոսգեյմի «Կովկասի բուսական պաշարները» (1946) գիրքը 1948 թվականին արժանացել է ԽՍՀՄ պետական մրցանակի։
Ծանոթագրություններ
Կատեգորիա:Խորհրդային ակադեմիկոսներ Կատեգորիա:Ստալինյան մրցանակի դափնեկիրներ Կատեգորիա:Մոսկվայի պետական համալսարանի շրջանավարտներ Կատեգորիա:ԽՍՀՄ ԳԱ իսկական անդամներ Կատեգորիա:Խորհրդային բուսաբաններ
Իվոձիմայի վրա դրոշ բարձրացնելը
«Իվոձիմայի վրա դրոշ բարձրացնելը», պատմական լուսանկար։ Նկարել է Ջո Ռոզենտալը 1945 թվականի փետրվարի 23-ին։ Պատկերված է, թե ինչպես Երկրորդ համաշխարհային պատերազմի ժամանակ, ԱՄՆ հինգ ծովային հետևակայիններ և Ռազմածովային ուժերի սանիտարը բարձրացնում են ԱՄՆ դրոշը ճապոնական Իվոձիմա կղզում՝ Սուրիբատու լեռան վրա ։
Լուսանկարը վերատպվեց հազարավոր հրապարակումներում և կարճ ժամանակում մեծ ժողովրդականություն վայելեց։ Հետագայում նա դարձավ միակ լուսանկարը, որը ստացավ Պուլիտցերյան մրցանակ իր առաջին հրատարակության տարում և ԱՄՆ-ում դարձավ Երկրորդ համաշխարհային պատերազմի թեմայով ամենաարժեքավոր և ճանաչվող լուսանկարներից ու բոլոր ժամանակների ամենաշատ վերահրատարակվող լուսանկարներից մեկը։
Նկարում պատկերված վեց անձանցից երեքը հաջորդ ամսվա ընթացքում սպանվել են, մյուս երեքը նկարի վրա անձնավորվելուց հետո դարձան հայտնի։ Քանդակագործ Ֆելիքս դե Ուելդոնը օգտագործել է լուսանկարը ծովային հետևակի հուշահամալիրը ստեղծելու ժամանակ, որը տեղադրված է Արլինգտոնի ազգային գերեզմանոցի հարևանությամբ։
Ծանոթագրություններ
Կատեգորիա:Երկրորդ համաշխարհային պատերազմ Կատեգորիա:1945 ստեղծվածներ Կատեգորիա:Հայտնի լուսանկարներ Կատեգորիա:ԱՄՆ-ի դրոշներ
Վերխնյայա Կազարմա
Վերխնյայա Կազարմա (Верхняя Казарма, Үрге Ҡаҙарма), գյուղ Ռուսաստանի Բաշկորտոստան հանրապետության Զիլաիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 16 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Զիլաիրսկի շրջանի բնակավայրեր
Սապատաձուկ
Սապատաձուկ (Oncorhynchus gorbuscha), խաղաղօվկիանոսյան սաղմոնների սեռի ձուկ։ Մարմնի երկարությունը՝ մոտ 0.5 մ, կենդանի զանգվածը՝ 1,5 կգ (սեռի ամենամանր ներկայացուցիչն է)։ Թեփուկները շատ մանր են։ Տարածված է Խաղաղ օվկիանոսի հյուսիսում, ինչպես նաև Հյուսիսային սառուցյալ օվկիանոսում։ Ձվադրության համար մտնում է գետերը (հունիսի վերջից օգոստոսի սկիզբը), ձվադրում գետակների ծանծաղ, գետաքարերով պատվքսծ տեղերում (հուլիսի կեսից հոկտեմբերի սկիզբը, 1200—2000 ձկնկիթ)։ Ձվադրումից առաջ արուների մեջքին սապատ է առաջանում (այստեղից՝ անվանումը)։ Ձվադրումից հետո ձկները սատկում են։ Մատղաշները ծով են իջնում մայիսին և սեռահասուն վիճակում գետերը վերադառնում հաջորդ տարին։ Ձկնորսության կարևոր օբյեկտ է։ Կլիմայավարժեցված է Բարենցի, Սպիտակ ծովերում և Նյուֆաունդլենդի շրջանում։
Կատեգորիա:Սաղմոնազգիներ
Նովատե Միլանեզե
Բնակչությունը կազմում է 20046 մարդ (2004 թվականի տվյալներով)։ Խտությունը կազմում է 3671, 43 մարդ/կմ²։ Տարածքը 5, 46 կմ² է։ Էլեկտրոնային փոստ՝ 20026։ Հեռախոսային կոդ՝ 02։
Բնակավայրի հովանավորներն են սուրբ նահատակներ Գերվասիոսը և Պրոտասիուսը։
Ծանոթագրություններ
Կատեգորիա:Իտալիայի բնակավայրեր
Սուրբ Աստվածածին եկեղեցի (Կարս)
Սուրբ Աստվածածին եկեղեցի (նաև՝ Կարսի Ավագ եկեղեցի), Հայ Առաքելական եկեղեցուն պատկանող հիմնահատակ ավերված եկեղեցի Կարսի մարզի կենտրոն Կարս քաղաքում, Կարսի բերդի հարավային ստորոտին (ներկայումս գտնվում է Թուրքիայի տարածքում) ։ Եկեղեցին հիմնավոր վերակառուցման է ենթարկվել 17-րդ դարում և 1865-1866 թվականներին ։
Ծանոթագրություններ
Կատեգորիա:Կարսի եկեղեցիներ Կատեգորիա:Թուրքիայի ավերված եկեղեցիներ Կատեգորիա:Թուրքիայի հայկական եկեղեցիներ
Բոյուք Գյունեյ (այլ կիրառումներ)
Բոյուք Գյունեյ, կարող է վերաբերել՝
Ասպնջեր Վերին
Ասպնջեր Վերին, գյուղ Արևմտյան Հայաստանում, Բիթլիսի վիլայեթի Մոտկանի գավառակում։
Գյուղն հայաբնակ էր։ 1882 թվականին ուներ 15 տուն՝ 100 հայ բնակչով։
Ասպնջեր Վերինը թուրքերի կողմից ավերվել ու ամայացել է 1895 թվականի ջարդերի ժամանակ ։
Ծանոթագրություններ
Կատեգորիա:Արևմտյան Հայաստանի գյուղեր